Avatar (2009)
Avatar je američki naučno-fantastični film iz 2009. godine, kojeg je napisao i režirao James Cameron, dok su u glavnim ulogama Sam Worthington, Zoe Saldana, Sigourney Weaver, Michelle Rodriguez i Stephen Lang. Epska priča smještena je u 2154. godini na Pandori, fiktivnom svijetu u dalekom planetarnom sistemu. Ljudi se bave iskopavanjem Pandorinih rezervi dragocijenog minerala, dok se Na'vi – rasa urođenih humanoida – opiru proširenju kolonista, koji prijete opstanku Na'via i ekosistema sličnog onom na Zemlji. Naslov filma odnosi se na genetički modifikovana čovjek-Na'vi tijela, koja koriste ljudski likovi kako bi kontaktirali i boravili sa urođenicima. Avatar je bio u razvoju od 1994. godine od strane Camerona, koji je napisao 80 stranica scenarija za film. Snimanje je trebalo početi nakon završetka Titanica, dok bi film bio izdat u 1999. godini, ali, kako je to Cameron rekao, "tehnologija je trebala stići" njegovu viziju filma. Rano u 2006. godini, Cameron je dovršio scenarij, jezik i kulturu Pandore. On je izjavio da ako Avatar bude uspješan, da su u planu dva nastavka. Film je izdat u tradicionalnim 2-D i 3-D, kao i u IMAX 3D formatima. Službeni budžet Avatara bio je 237 miliona dolara; drugi procjenjuju da su ukupni troškovi produkcije bili 280–310 miliona dolara, te dodatnih 150 milion za marketing. Film se smatra kao prekretnica u smislu tehnologije snimanja, za njegov razvoj za 3D gledanje i stereoskopsko snimanje filma sa kamerama koje su bile posebno dizajnirane za produkciju filma. Avatar je premijeru doživio u Londonu dana 10. decembra 2009. godine, a u kina širom svijeta stigao je 16. decembra 2009. godine, dok je u Sjevernoj Americi počeo sa prikazivanjem 18. decembra 2009. godine, gdje je doživio pozitivne kritike i komercijalni uspjeh. Film je srušio nekoliko "box office" rekorda nakon svog izlaska, te je postao film s najvećom zaradom svih vremena, prešavši ukupnu zaradu filma Titanic iz 1997. godine. (Avatar je 26. po ukupnoj zaradi u Sjevernoj Americi kada se zarada prilagodi inflaciji.) Zbog uspjeha filma, Cameron je potvrdio da će se snimati nastavak.